**„Küldj nekünk közös képet, amelyen legjobb barátoddal/barátnőddel szerepelsz”**

**FACEBOOK JÁTÉK**

**Hivatalos játékszabályzata**

A játék szabályzata (a továbbiakban: Szabályzat) vonatkozik a Gyáli Polgármesteri Hivatal (székhely: 2360 Gyál, Kőrösi út 112-114.; KSH számjel: 15391140-8411-325-13; a továbbiakban: Szervező) által szervezett játékra, amely Gyál Város facebook közösségi oldalán érhető el. (www.facebook.com/varos.gyal)

A Játékban résztvevő jelentkező a részvétellel elfogadja a jelen Szabályzat rendelkezéseit, és magára nézve kötelezőnek ismeri el az abban foglaltakat.

1. **A Játékban résztvevő személyek**

A Játékban részt vehet minden 16. életévét betöltött, természetes személy, aki Gyálon ideiglenes tartózkodási vagy állandó lakóhellyel rendelkezik (elegendő, ha a páros egyik tagja gyáli).

Gyál város hivatalos facebook oldalának követője, és aki a jelen Szabályzatban foglalt valamennyi feltételnek maradéktalanul megfelel és akivel szemben nem áll fenn a Játékból történő kizárás bármely feltétele (a továbbiakban: Játékos).

A Játékban NEM vehetnek részt az alábbi személyek:

* a Szervező munkavállalói, megbízottjai, valamint mindezek közeli hozzátartozói;
* egyéb, a lebonyolításban közvetlenül közreműködő jogi személyek vagy jogi személyiség nélküli szervezetek tulajdonosai, vezető tisztségviselői, munkavállalói, megbízottjai, valamint mindezek közeli hozzátartozói.

A Játékos a játékra történő jelentkezéssel felelősséget vállal azért, hogy a jelentkezés során megadott adatai megfelelnek a valóságnak.

**2. A Játék leírása**

A Gyál város által üzemeltett facebook közösségi oldalon megjelenő játékra felhívó bejegyzés kedvelését és megosztását követően a bejegyzés alá kommentben feltöltött közös kép, amelyen legjobb barátoddal/barátnőddel szerepelsz.

A feltöltött fényképek közül a legtöbb „kedvelést” begyűjtő pályázó nyer.

**3. A Játék időtartama**

A Játék 2019. augusztus 12. 13.00. óra és 2019. augusztus 21. 18.00. óra között zajlik, vagyis ezen időtartam alatt tölthetők fel fotók és adhatók le szavazatok a beérkező képekre. A Játék időtartamának kezdete előtt és befejezése után érkezett fényképek a játékban nem vesznek részt, valamint a késve leadott szavazatokat sem lehet figyelembe venni az végeredmény megállapításánál.

Az eredmény kihirdetése szintén a város facebook felületén történik 2019. augusztus 23-án, 18.00. óráig. A végeredmény jegyzőkönyvben kerül rögzítésre, amely a Hivatalban ügyfélfogadási időben előzetes egyeztetést követően megtekinthető.

**4. Jelentkezés a játékra, adatvédelem**

A Játékban azok vehetnek részt, akik

a) a fenti feltételeknek megfelelnek, illetve

b) a játék kiírást kedvelik, megosztják és legjobb baráttal vagy barátnővel közös fényképet töltenek fel kommentbe,

c) a **fenti aktív tevékenységgel, mint ráutaló magatartással a Játékosok hozzájárulnak adataik kezeléséhez, valamint elfogadják a Játékszabályt magukra nézve érvényesnek.**

**5. Kizárás**

A város honlapján elérhető Közösségi média használatára vonatkozó szabályzatban felsorolt sértő bejegyzések automatikusan kizárásra kerülnek. A 16. éven aluli személyek által feltöltött művek a játékban nem vesznek részt. A Szervező jogosult bármely játékost a Játékból kizárni, különösen, ha a Játék kapcsán visszaélés vagy a feltételek megszegésének gyanúja merül fel, vagy ha valamely játékos a Játék lefolyását bármilyen módon manipulálja, vagy bármely módon rosszhiszeműen jár el. **A játékból való – bármely fenti okból történő - kizárás a feltöltött fotó a facebook felületről azonnali törlését vonja maga után.**

**6. Nyeremény**

A nyeremények:

* 2 db Instax mini 9
* 10-10 db Instax mini film.

A nyeremény pénzre át nem váltható. A nyereményekkel kapcsolatban felmerülő esetleges adókötelezettség teljesítése érdekében a Szervező, és a nyertes kötelesek együttműködni. Kifizetőnek a Szervező minősül azzal, hogy a juttatás kapcsán további adóteher nem merül fel. Nyeremények fentiek szerinti átadásán és adóvonzatuk kiegyenlítésén kívül további kötelezettség nem terheli, vele szemben a Játékos semmilyen további igényt nem érvényesíthetnek. Szervező e tekintetben mindennemű felelősségét kizárja.

**7. Nyertesek értesítése, nyeremény átvétele**

A nyertest a Szervező a facebook-on értesíti privát üzenetben. A Szervező a pályázók nevét illetve pályázati anyagát a Gyáli Mi Újság következő számában, facebook, instagram oldalán valamint egyéb kreatív anyagain is közzé teheti.

**A fotó feltöltésével egyidejűleg a játékos automatikus hozzájárulását adja a játékszabály elfogadásához valamint ahhoz, hogy pályázata a fenti felületeken és módokon megjelenhet.** A nyeremények a Gyáli Polgármesteri Hivatalban (2360 Gyál, Kőrösi út 112-114.) személyesen vagy írásbeli meghatalmazás alapján eljáró meghatalmazott útján – hivatali időben – lakcímkártya felmutatásával vehetők át A nyertes a nyereményt a Szervezőnek megküldött írásbeli nyilatkozatával visszautasíthatja. A nyeremény visszautasításáról a nyertes nyilatkozatának megküldésével haladéktalanul, de legkésőbb az eredményhirdetést követő 3 naptári napon belül köteles tájékoztatni a Szervezőt.

**8. Egyéb rendelkezések**

A Szervező fenntartja a jogot, hogy a jelen játékszabályzatban foglalt feltételeket vagy magát a Játékot - akár annak időtartama alatt is - egyoldalúan módosítsa, felfüggessze vagy megszüntesse. A jelen játékszabályzat módosításait, illetve a Játék esetleges felfüggesztéséről vagy megszüntetéséről szóló értesítést a Szervező közzéteszi a www.gyal.hu/adatvedelem oldalon, a játékosok felelőssége, hogy ezekről megfelelően tájékozódjanak. Szervező kizár minden, a Játék használatából eredő közvetlen vagy közvetett kárral és költséggel kapcsolatos kártérítést és kártalanítást. A Játékban történő részvétellel összefüggő vitákkal kapcsolatosan a Szervező mindennemű felelősséget elhárít, így többek között a játék során megadott adatok hiányosságáért/hibájáért (pl. névelírás, e-mail cím elírás, stb.) Szervező semmilyen felelősséget nem vállal.

Amennyiben a játékkal kapcsolatban kérdést kíván feltenni, írjon a kabinet@gyal.hu e-mail címre!

**Gyál, 2019. augusztus 12.**

**Játékos jogai személyes adatai kezelésével kapcsolatban**

A játék során történő Adatkezelés jogalapja: a jelentkező ráutaló magatartással történő hozzájárulása.

Korlátja: a játék során csak olyan adat kérhető el, ami valamilyen okból a nyereményjáték lebonyolításához szükséges. (pl. életkor, mert a részvétel életkorhoz kötött) Az adatok továbbítására más Adatfeldolgozók felé nem kerül sor.

A Szervező, mint Adatkezelő a Játékos kérésére tájékoztatást ad a Játékos általa kezelt személyes adatairól, azok forrásáról, az adatkezelés céljáról, jogalapjáról, időtartamáról, az adatfeldolgozó nevéről, címéről és az adatkezeléssel összefüggő tevékenységéről, továbbá - az érintett személyes adatainak továbbítása esetén - az adattovábbítás jogalapjáról és címzettjéről. Az adatkezelő a kérelem beérkezésétől számított legkésőbb 25 (huszonöt) napon belül, írásban válaszol.

A Játékos jogosult kérni a személyes adatai helyesbítését (megjelölve a helyes adatokat). Az Adatkezelő a helyesbítést haladéktalanul elvégzi a nyilvántartásában, és ennek megtörténtéről írásban értesítik a Játékost. A Játékos a fentieken kívül bármikor kérheti az adatai törlését vagy zárolását ingyenesen, indokolás nélkül. Az Adatkezelő a törlési kérelem kézhezvételét követően haladéktalanul gondoskodnak az adatkezelés megszüntetéséről, és törli a Játékost a nyilvántartásából. Törlés helyett az Adatkezelő zárolja a személyes adatot, ha a Játékos ezt kéri, vagy ha a rendelkezésére álló információk alapján feltételezhető, hogy a törlés sértené a Játékos jogos érdekeit.

Az így zárolt személyes adat kizárólag addig kezelhető, ameddig fennáll az az adatkezelési cél, amely a személyes adat törlését kizárta.
Adatkezelő az adatkezeléssel kapcsolatos bejelentéseket az *adatvedelem@gyal.hu* email címen fogadja.

Amennyiben az adatkezelő a Játékos helyesbítés, zárolás vagy törlés iránti kérelmét nem teljesíti, a kérelem kézhezvételét követő 25 napon belül írásban közli a helyesbítés, zárolás vagy törlés iránti kérelem elutasításának ténybeli és jogi indokait. A helyesbítés, törlés vagy zárolás iránti kérelem elutasítása esetén az adatkezelő tájékoztatja a Játékost a bírósági jogorvoslat, továbbá a Nemzeti Adatvédelmi és Információszabadság Hatósághoz történő fordulás lehetőségéről.

A Játékos tudomásul veszi, hogy a Játékból való kizáráshoz vezet, ha a Játék lebonyolításához szükséges adatok törlését a nyeremény átadása előtt kérelmezi.

**Adatbiztonság**
Az Adatkezelő kötelezi magát arra, hogy gondoskodik az adatok biztonságáról, megteszi továbbá azokat a technikai és szervezési intézkedéseket, és kialakítja azokat az eljárási szabályokat, amelyek biztosítják, hogy a felvett, tárolt, illetve kezelt adatok védettek legyenek, illetőleg megakadályozza azok megsemmisülését, jogosulatlan felhasználását és jogosulatlan megváltoztatását. Az Adatkezelő gondoskodik arról, hogy a kezelt adatokhoz illetéktelen személy ne férhessen hozzá, ne hozhassa nyilvánosságra, ne továbbíthassa, valamint azokat ne módosíthassa, törölhesse. A Szervező, mint Adatkezelő megtesz minden tőle telhetőt annak érdekében, hogy az adatok véletlenül se sérüljenek, illetve semmisüljenek meg. A fenti kötelezettségvállalást az Adatkezelő az adatkezelési tevékenységben részt vevő munkavállalói, illetve az Adatkezelő megbízásából eljáró adatfeldolgozók részére is előírja.

**Egyéb rendelkezések**

Jelen Szabályzatra a magyar jog, különösen az információs önrendelkezési jogról és az információszabadságról szóló 2011. évi CXII. törvény rendelkezései az irányadóak. Az Adatkezelő fenntartja a jogot, hogy a jelen Szabályzatot az érintettek előzetes értesítése mellett egyoldalúan, bármikor módosítsa.

A Játékos jelen szabályzat előírásain túl köteles megtartani a Facebook vonatkozó felhasználási feltételeit. A Játék során megadott személyes adatokat a Szervező kezeli, azokat a Facebook részére semmilyen körülmények között át nem adja.

A Játékos tiltakozhat személyes adatának kezelése ellen,

* *ha a személyes adatok kezelése vagy továbbítása kizárólag az adatkezelőre vonatkozó jogi kötelezettség teljesítéséhez vagy az adatkezelő, adatátvevő vagy harmadik személy jogos érdekének érvényesítéséhez szükséges, kivéve kötelező adatkezelés esetén;*
* *ha a személyes adat felhasználása vagy továbbítása közvetlen üzletszerzés, közvélemény-kutatás vagy tudományos kutatás céljára történik; valamint*
* *a törvényben meghatározott egyéb esetben.*

Az Adatkezelő a tiltakozást a kérelem benyújtásától számított legrövidebb időn belül, de legfeljebb 15 napon belül megvizsgálja, annak megalapozottsága kérdésében döntést hoz, és a döntésről a kérelmezőt írásban tájékoztatja. Ha a Játékos az Adatkezelő döntésével nem ért egyet, illetve ha az adatkezelő a fenti határidőt elmulasztja, a Játékos – a döntés közlésétől, illetve a határidő utolsó napjától számított 30 napon belül bírósághoz fordulhat.